Препис

**ОБЩИНСКИ СЪВЕТ ГУЛЯНЦИ, ОБЛАСТ ПЛЕВЕН**

**Р Е Ш Е Н И Е**

**№ 440**

**Гр.Гулянци, 30.01.2026 г.**

**ОТНОСНО:** Определяне на пасища от ОПФ за общо и индивидуално ползване за календарната 2027 година и приемане на годишен план за паша за календарната 2026 година.

**ПО ПРЕДЛОЖЕНИЕ НА:** Кмета на Общината

**НА ЗАСЕДАНИЕТО НА 30.01.2026 г., ПРОТОКОЛ 43**

**ОБЩИНСКИ СЪВЕТ ГУЛЯНЦИ**

**НА ОСНОВАНИЕ:** чл. 21, ал. 2, във връзка с чл. 21, ал. 1, т. 8 от ЗМСМА, чл. 37и от ЗСПЗЗ, при съответно приложение на чл. 14, ал. 7 от ЗОС, чл. 9 и чл.10 от Наредба за за ползване на пасища и мери –публична общинска собственост и предоставянето им за индивидуално и общо ползване на земеделски стопани за отглеждане на животни или на лица, поели задължение да ги поддържат в добро земеделско и екологично състояние на Общински съвет Гулянци и чл. 5, ал.1 т. 7 от Правилника за организацията и дейността на ОбС гр. Гулянци, Общински съвет Гулянци

**РЕШИ:**

**I.** Приема Годишен план за паша за ползването на пасища в землищата на община Гулянци за 2026 г., както следва:

1. Перспективният експлоатационен план за паша в землищата на община Гулянци е съобразен с допустимото натоварване за видовете животни, определен с Национални стандарти за поддържане на земята в добро земеделско и екологично състояние.

1.1. Допустимото натоварване на мерите, пасищата и ливадите, при спазване на изискванията на чл. 37и, ал. 4 от ЗСППЗ, се разпределя между правоимащите, които имат регистрирани животновъдни обекти в съответното землище в същата или в съседна община, независимо от областта, в която се намира, съобразно броя и вида на регистрираните пасищни селскостопански животни, в зависимост от притежаваните или ползвани на регистрирано правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На лицата, които отглеждат едри и дребни преживни селскостопански животни с предназначение за производство на мляко или месо и животни от местни (автохтонни) породи, и/или биологично сертифицирани едри и дребни преживни селскостопански животни, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория.

1.2. Мерки, свързани с пашуването:

1.2.1. При свободна паша се спазват следните основни положения:

- начало на пашата - в края на фаза на вретенене на тревните култури при височина на тревостоя 8 - 10 см за овцете и на 15 см за крави;

- да не се допуска паша на животните през ранна пролет, преди развитието на трети - четвърти лист на тревните растения, и късна есенна паша поради изтощаване на кореновите резерви и влошаване възпроизводството им през следващата пролет;

- при силно охрастени пасища да се прилагат т. нар. целенасочена паша в началото на вегетацията;

- да не се допуска струпване на животните на едно и също място, за да се избегне селективното изпасване.

1.2.2. При регулирана паша се прави парцелиране при спазване на следните основни положения:

- броят на животните да се съобрази с продуктивното състояние на пасището;

- брой, големина и форма на парцелите зависят от периода на възстановяване на тревостоя - при сухи условия броят им е от 10 до 17 дни, а при поливни - от 5 до 10 дни;

- пашата започва при достигане на пасищна зрялост на тревите;

- животните престояват във всеки парцел до 6 дни;

- пашата приключва при използване на 75 % от тревостоя;

- след всяко използване на парцела се почива 20 - 30 дни при поливни условия и 40 - 50 дни при сухи условия.

1.2.3. Комбинирано използване – сенокосно и пасищно:

- редуване по години;

- двуполна система, при която площта се разделя на две части - в едната се пасе до края на юли. а другата се коси, след което начинът на ползване на парцела се сменя.

2. Маршрутите за движение на селскостопански животни до местата за паша – да се ползват съществуващите прокари, полски пътища и горски пътища.

3. Определят се следните мерки за опазване, поддържане и подобряване на мерите, пасищата и ливадите:

3.1. Да не се допуска строителството в мерите и пасищата без промяна на предназначението им с решение на Общинския съвет.

3.2. При построяването на навеси следва да се спазват разпоредбите на Закона за устройство на територията и Закона за опазване на земеделските земи.

3.3. Да не се разорават и превръщат в обработваема земеделска земя – нива.

3.4. Кметът на населеното място и специализираните органи да осъществяват контрол за провеждането на мероприятията по осигуряването на пожарна безопасност в мерите пасищата и ливадите. Мероприятията по осигуряване на пожарна безопасност се извършват за сметка на ползвателите при сключен договор за ползването им.

3.5. Почистване от камъни:

- при равни терени почистването да се извършва ръчно, като се събират на купчинки и след това се изнасят;

- при стръмни и застрашени от ерозия терени събраните камъни се подреждат по кордони - тераси по хоризонталите на релефа на разстояние от 20 до 100 м.

3.6. Възстановяването на изоставени пасища да се извършва чрез умерена паша или косене.

3.7. Почистване от храсти:

- чрез целенасочена паша;

- механично почистване чрез изрязване.

3.8. Борба с плевелна растителност:

- чрез навременна коситба;

- регулирана паша;

- окосяване на неопасаната трева.

3.9. Регулиране на водния режим при заблатени площи да се извършва чрез диги или мрежа от открити канали за отводняване за ускоряване на повърхностния отток.

4. Ветеринарна профилактика се прилага при доказано заболяване на животните, причинено от кърлежи. За целта заразените пасища се поставят в изолация и не се допуска паша на животните в заразени участъци. При необходимост да се премине към химизация на неблагополучните райони със специфични ветеринарни препарати.

5. При необходимост частите от мерите и пасищата, предназначени за изкуствени пасища, да се засяват с подходящи тревни смески.

6. Охраната на наетите пасища, мери и ливади от Общинския поземлен фонд е за сметка на ползвателите.

7. Режим за ползване, забрани и ограничения:

7.1. Въвеждат се ограничения за ползването на пасища, включени в Натура 2000, като се забранява:

- превръщането на мерите, пасищата и ливадите в обработваеми земи;

- коситба в размножителния период на птиците;

- използването на забранени торове и препарати за растителна защита;

- унищожаване на видове от флората - късане, изкореняване, изкопаване или сеч;

- преминаване и престой на моторни превозни средства;

- паша на животни над допустимия вид и брой;

- изхвърлянето на селскостопански, битови и други отпадъци в и до синорите.

7.2. За пасища при тревно покритие по-малко от 50 % или при хвойново покритие на 50 % стадата задължително се пренасочват към друго пасище.

7.3. Косенето на мерите, пасищата и ливадите да се извършва до 15 юли, минимум една коситба за съответната година. Допуска се след задължителната коситба, поддържане и чрез паша. Косенето да се извършва ръчно или с ръчни косачки за бавно косене, като се започва от средата към периферията.

**II.** Определя пасища от ОПФ за общо и индивидуално ползване, съгласно **Приложение № 1.**

1. Дава съгласие за предоставяне на общински пасища за общо и индивидуално ползване за календарната 2027 година. Подлежащите на разпределение по реда на чл. 37и, ал. 1 – 12 от ЗСПЗЗ за 2027 календарна година пасища от ОПФ за индивидуално ползване да се отдават под наем за период от десет календарни години при наемна цена в размер на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.

2. Останалите след разпределението свободни общински пасища, мери да се отдадат под наем за индивидуално ползване за календарната 2027 година по реда на чл. 37и, ал.13 от ЗСПЗЗ чрез публичен търг с тайно наддаване при следните условия:

- Начална тръжна наемна цена на декар – 4.00 € / 7.82 лева, съгласно Наредба за определянето и администрирането на местните такси и цени на услуги на територията на Община Гулянци.;

- Размера на депозита за участие в търга е 10% от определената начална тръжна цена за съответния имот;

- За участие в търга по чл. 37и, ал. 13 от ЗСПЗЗ се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира.

- Плащането на депозита за участие в търга се извършва в евро, по банков път, по сметка на Община Гулянци в „Общинска банка“ АД №BG45SOMB91303336322501, BIC: SOMBBGSF с основание: депозит за участие в търг;

- Място за получаване на документи за участие в търга: стая № 212 на общинска администрация Гулянци, ул. „Васил Левски“ №32 срещу представен документ за платена такса в размер на 18.00 евро с ДДС внесени по сметка № BG43SOMB91308436323644, Общинска банка АД – SOMBBGSF, вид плащане 447000.

- Място за подаване на документи за участие в търга: Центъра за обслужване на граждани на Община Гулянци (деловодство).

-. Начин и срок на плащане: обявеният за спечелил участник е длъжен да внесе сумата до 30 дни от връчване на заповедта по чл.77 ал.1. от НРПУРОИ по банкова сметка на общината - № BG43SOMB91308436323644, вид плащане 444200 – наем на земеделска земя.

**III.** Възлага на Кмета на Община Гулянци да извърши необходимите действия за правилно и законосъобразно провеждане на процедурите по отдаване под наем на мери, пасища и ливади от ОПФ и да сключи съответните договори.

ПРЕДСЕДАТЕЛ ОбС: ……/п/…..

/Огнян Янчев/

Вярно с оригинала при ОбС

Снел преписа